Vikipediyada bu ad-soyadlı digər şəxslər haqqında da məqalələr var; bax: Əli Məmmədov.

**Əli Аbdullа оğlu Məmmədov** (8 iyul 1947, Daşkənd, Basarkeçər rayonu) — Azərbaycan Respublikası Ərazilərin Bərpası və Yenidən Qurulması üzrə Agentliyin bаş dirеktоru (1997 – 2021); Azərbaycan Respublikasının hərbi əməliyyatlar nəticəsində işğal olunmuş və bununla əlaqədar zərər çəkmiş ərazilərinin bərpası və yenidən qurulması üzrə Dövlət Komissiyasının üzvü; Azərbaycan Respublikasının əməkdar mühəndisi (2010).

Həyatı
------

Əli Məmmədоv 8 iyul 1947-ci ildə Göyçə mahalının Basarkeçər rayonunun Daşkənd kəndində аnаdаn оlmuşdur. 1965-ci ildə Bərdə rаyоnu Yeni Daşkənd kənd оrtа məktəbini bitirib.

1965-ci ildə Ç.İldırım adına Azərbaycan Politexnik İnstitutunun hidromeliorasiya fakultəsinin "Hidroelektrostansiyalar və çay qurğularının inşaatı" şöbəsinə daxil olub, 1970-ci ildə həmin fakultəni əla qiymətlərlə bitirərək "mühəndis-hidrotexnik" ixtisası almışdır.

1970-ci ildə institutu bitirdikdən sonra SSRİ Energetika Nazirliyinin "Azərenerjitikinti" Tresti Sərsəng TQİ-də mühəndis, böyük mühəndis, sahə rəisi və istehsal-texniki şöbənin rəisi vəzifələrində işləmişdir.

Ə.A.Məmmədov 1977–1983-cü illərdə Şəmkir SES TQİ-də istehsalat şöbəsinin rəisi və Şəmkir SES TQİ-nin rəis müavini vəzifəsində işləmişdir.

1983-cü ildən 1986-cı ilə kimi Yenikənd SES TQİ-nin rəisi vəzifəsində işləmişdir.

1986–1989-cu illərdə "Azərenerjitikinti" Trestində layihə-smeta şöbəsinin rəisi vəzifəsində çalışmışdır.

1989–1993-cü illərdə "Azərenerjitikinti" Trestinin rəis müavini vəzifəsində işləmişdir.

1993-cü ildə SSRİ-İran dövlətlərinin müştərək tikdiyi Xudafərin və Qız-Qalası hidrokompleksi layihəsinin SSRİ tərəfindən direktoru işləmişdir.

Ə.A.Məmmədov 1997-ci ilə kimi "Azərenerjitikintiquraşdırma" Şirkətində vitse-prezident vəzifəsində, İran İslam Respublikası ərazisində şirkət tərəfindən tikilən iki su qovşağı layihəsinə rəhbərlik etmişdir.

Ə.A.Məmmədov 1997-ci ildən 2021-ci ilə kimi Azərbaycan Respublikası Ərazilərinin Bərpası və Yenidən Qurulması üzrə Agentliyin direktoru vəzifəsində çalışıb.

İşlədiyi müddət ərzində keçmiş dövrün müxtəlif mükafatları ilə təltif olunmuşdur.

2009-cu ildə Əli Məmmədоv müqəddəs Həcc ziyаrətində оlmuş və şərəfli Hаcı аdını аlmışdır.

Təltifləri
----------

13 aprel 1978-ci ildə SSRİ XTNS-nin baş komitəsi tərəfindən "SSRİ-nin Xalq Təsərrüfatının inkişafında əldə etdiyi naliyyələrə görə" Əli Abdulla oğlu Məmmədov Sərginin Qızıl medalı ilə təltif edilmişdir.

14 oktyabr 1980-ci ildə SSRİ Ali Soveti Rəyasət Heyyəti-nin qərarı ilə Əli Abdulla oğlu Məmmədov "Əməkdə fərqlənməyə görə" medalı ilə təltif edilmişdir.

Dekabr 1980-ci ildə Məmmədov Əli Abdulla oğlu "SSRİ-nin Energetika və Elektrikləşdirmə" Əlaçısı döş nişanı ilə təltif edilmişdir.

9 aprel 2010-cu ildə Azərbaycan Respublikası prezidenti İlham Əliyev ölkənin tikinti kompleksinin inkişafındakı xidmətlərinə görə Məmmədov Əli Abdulla oğlunu "Əməkdar Mühəndis" fəxri adı ilə təltif etmişdir.

13 iyul 2017-ci ildə Azərbaycan Respublikası prezidenti İlham Əliyev 3096 nömrəli sərəncamı ilə "Şöhrət" ordeni medalı ilə təltif etmişdir.

27 may 2019-cu ildə Azərbaycan Respublikası prezidenti İlham Əliyev 1205 nömrəli sərəncamı ilə "Azərbaycan Xalq Cümhuriyyətinin" 100 illik (1918-2018) yubiley medalı ilə təltif etmişdir.

Soy kökü
--------

* Hacı Tanrıverdi
	+ Hacı Məhəmməd
		- Rüstəm
			* Abdulla
				+ Hacı Əli

Nəvələri
Dəniz, Cəmilə, Aydan, Əli, Tuncay, Murad

İstinadlar
----------

1. ↑  "Azərbaycan Respublikası Prezidentinin 11 mart 2020-ci il tarixli 954 nömrəli Fərmanı". 2021-04-11 tarixində arxivləşdirilib. İstifadə tarixi: 2021-04-11.
2. ↑  "Azərbaycan Respublikasının tikinti kompleksinin işçilərinə "Əməkdar Mühəndis" fəxri adının verilməsi haqqında Azərbaycan Respublikası Prezidentinin sərəncamı" (az.). e-qanun.az. 9 aprel 2010. 2023-03-29 tarixində arxivləşdirilib.
3. ↑  "Ə.A.Məmmədovun "Şöhrət" ordeni ilə təltif edilməsi haqqında Azərbaycan Respublikası Prezidentinin sərəncamı" (az.). e-qanun.az. 13 iyul 2017. 2023-03-29 tarixində arxivləşdirilib.

Xarici keçidlər
---------------

* Beş nəfər "Əməkdar mühəndis" fəxri adı ilə təltif olunub Arxivləşdirilib 2010-04-12 at the Wayback Machine
* Məmmədov Əli Abdulla oğlu[*ölü keçid*]